text: Pagsuksok it face masks sa Aklan mangin boluntaryo lang
text: #000000
text: Raya hay suno sa ginpaguwa nga Executive Order No. 027, serye it 2022 nga may petsa nga Septyembre 13, 2022 ni Governor Jose Enrique Miraflores nga naga adaptar ag naga establisar it mga sueundanon sa pagsuksok it face masks ag ro padayon nga pag implementar it ‘Minimum Public Health Standards’ suno man sa Executive Order No. 03 ni Presidente Ferdinand R. Marcos nga ginpaguwa it una.
text: #000003
text: Sa anang Executive Order, ginhambae ni Miraflores nga ro pagpaguwa it E.O. No. 03 hay nakasandig sa ana ku Inter-Agency Task Force (IATF) nga Resolution No. 01, serye it 2022 nga nagarekomendar ag naga amendar sa mga sueundanon ag pag obra nga mangin boluntaryo eon lang ro pagsuksok it face mask sa mga bukas nga mga lugar nga may mayad-ayad nga pag-sirkular it hangin basta siguraduhon eang nga ro mga ‘senior citizens’ ag rato nga may mga baeatian hay padayunon ro pagsuksok kara gihapon.
text: #000004
text: Sangka alternatibo nga nasambit sa E.O. ni Presidente Marcos hay ro pagpaguwa it sangka E.O. nga nagabuoe it mandatory nga pagsuksok it face mask ag pagpasugot kon gusto ku iba nga magsuksok o indi it face mask sa mga bukas nga lugar.
text: #000005
text: nga ku nagtaliwan nga mga binuean, ro Aklan hay nagpabilin sa Alert Level 1 ag nalista ku Septyembre 13, 2022 nga 95.94% it populasyon it Aklan hay habakunahan eon kontra sa COVID-19 ngani dapat nga ma adaptar eon ro mandato it EO. No. 03.
text: #000007
text: Sa pihak nga pwede eon lang nga boluntaryo ro pagsuksok it facemask sa bukas nga mga lugar, ginhambae ni Governor Miraflores nga dapat gihapon magsuksok it face masks ro tanan sa mga saeakyan nga pangpubliko ag sa mga sueod it establisimyento kon siin malisod ika implementar ro "physical distancing."
text: #000008
text: Sa makaron, euwas sa gobyerno probinsyal, daywang ka mga banwa sa Aklan ro nagpaguwa man it executive order sa pag -adaptar man it E.O. ni Presidente Marcos, ag raya ro mga banwa it Kalibo ag Malay. (JBG/VGV/PIA6 Aklan)
text: #000009